**Жергиликтүү кеңештердин шайлоолоруна байланыштуу WhatsApp группалар аркылуу келип түшкөн негизги суроолор**

Данияр

|  |  |  |
| --- | --- | --- |
|  | Суроо | Жооп |
|  | Мен муниципалдык баняда администратор болуп иштейм, депутат болсом болобу?  Группа: Сотрудники ОМСУ 02.03.2021 | «Жергиликтүү кеңештердин депутаттарын шайлоо жөнүндө» Мыйзамынын 3-беренесинин 4-бөлүгүнө ылайык, 21 жаш куракка толгон, жалпы орто билимден төмөн эмес билими бар, тиешелүү администрациялык-аймактык бирдиктин жергиликтүү жамаатынын мүчөсү жергиликтүү кеңештин депутаты болуп шайланууга укуктуу.  Демек, жергиликтүү бюджеттен эмгек акы алган китепканачы, клуб башчысы, клубдун көркөм жетекчиси, ошондой эле жайыт комитетинин төрагасы жана башкалар жергиликтүү кеңешке депутат боло алышат. |
|  | Жайыт комитеттин торагасы депутат боло алабы? Айылдык кенешке отчеттуу болуп жатпайбы.  Группа: Депутаты МК 02.03.2021 |
|  | Жергиликтүү бюджеттен эмгек акы алган китепканачы, клуб башчысы, клубдун көркөм жетекчиси жергиликтүү кеңешке депутат боло алабы?  Группа: Депутаты МК 02.03.2021 |
|  | Депутаттыка талапкерлердин соттуулугу боюнча тактаманы Бишкектен алыш керек экен. Мурда шайлоо комиссиясы тарабынан такталчы эле. Ушул боюнча так маалыматты берип койсоңуздар.  Группа: Сотрудники ОМСУ 03.03.2021 | КР «Жергиликтүү кеңештердин депутаттарын шайлоо жөнүндө» Мыйзамынын 60-беренесине ылайык, айылдык кеңештердин депутаттыгына талапкерлерди каттоо үчүн талапкерлердин ыйгарым укуктуу өкүлдөрү аймактык шайлоо комиссиясына тиешелүү документтерди берет деп турат. Ал документтердин катарында талапкердин соттуулугу жок экендиги тууралуу тактама да бар. Демек, соттуулугу жок экендиги тууралуу тактаманы атайын органдардан алуу жана аны тиешелүү АШКга (ТИК) берүү талапкердин түздөн-түз милдети.  Тактаманы мамлекттик кызмат көрсөтүү борборлорунан же Ички иштер м6инистрлигинин аймактык бөлүмдөрүнөн алууга болоорун маалымдайбыз.  Эгерде, шайлоо процессине байланыштуу суроолорунуздар пайда болсо БШКнын 1255 тынымсыз байланыш номерине (горячая линия) чалып маалымат алсаңыздар болоорун кошумчалайбыз. |
|  | Саламатсыздарбы бала бакча жетекчиси айылдык кенешке депутат болууга жол берилдиби?  Группа: Сотрудники ОМСУ 03.03.2021 | «Жергиликтүү кеңештердин депутаттарын шайлоо жөнүндө» Мыйзамынын 3-беренесинин 4-бөлүгүнө ылайык, 21 жаш куракка толгон, жалпы орто билимден төмөн эмес билими бар, тиешелүү администрациялык-аймактык бирдиктин жергиликтүү жамаатынын мүчөсү жергиликтүү кеңештин депутаты болуп шайланууга укуктуу.  Демек, бала бакчалардын жетекчилери шаардык жана айылдык кеңештерге депутат боло алышат.  Мындан сырткары, белгилей кетчү жагдай, 2019-жылдын 8-августундагы №118 Мыйзам менен бул багыттагы мыйзамдарга бир катар өзгөртүүлөр киргизилген, анын ичинде, мамлекеттик же муниципалдык билим берүү жана саламаттыкты сактоо мекемесинин жетекчисинин кызмат ордун жергиликтүү кеңештин депутаты кызмат орду менен айкалыштыруу мүмкүнчүлүгү берүү боюнча өзгөртүү, андыктан, билим берүү жана саламаттыкты сактоо мекемесинин жетекчилери негизги иш ордун таштабай бир эле мезгилде жергиликтүү кеңешке депутат боло алышат. |
|  | Азыр айылдык кеңештин депутаттыгына талапкерлигин коюп жаткан мектеп директорлору, бала бакча жетекчилери кызмат ордуларын тапшырбай эле коё беришсе болобу? Ушул боюнча жооп берип койсоңуздар.  Группа: Главы ОМСУ 04.03.2021 | Депутаттыкка озунун талапкерлигин корсоткон мектептин, бала-бакчанын жетекчилери кызмат ордуларын тапшырбайт, болгону шайлоонун жыйынтыктарын жалпыга маалымдоо каражаттарына расмий жарыялаганга чейин ыйгарым укуктарын орточо айлык акысын сактоо менен убактылуу токтотуп турууга милдеттүү.  Депутаттык ыйгарым укуктарды мамлекеттик же муниципалдык билим берүү жана саламаттыкты сактоо мекемесинин жетекчисинин кызмат орду менен айкалыштырууга КР мыйзамдары жол берет. Ошондой эле, жергиликтүү кеңештин депутаты өзүнүн ыйгарым укуктарын өндүрүштүк же кызматтык ишинен кол үзбөй туруп жүзөгө ашырат. |
|  | 1. Мектеп директорлору жергиликтүү кеңешке талапкер болсо, алар жетекчиликти гана тапшырып, сабактарын өтө береби?  2. Алар документин тапшырган күндөн баштап жетечиликти өткөрөбү же талапкер деп күбөлүк алган күндөн баштап өткөрөбү?  Группа: Депутаты МК 10.03.2021 | 1. Депутаттыкка озунун талапкерлигин корсоткон мектептин жетекчилери кызмат ордуларын тапшырбайт, болгону шайлоонун жыйынтыктарын жалпыга маалымдоо каражаттарына расмий жарыялаганга чейин ыйгарым укуктарын орточо айлык акысын сактоо менен убактылуу токтотуп турууга милдеттүү. Милдеттерин убактылуу токтоткондугуна байланыштуу сабактарын да өтө албайт.  2. КР «Жергиликтүү кеңештердин депутаттарын шайлоо жөнүндө» Мыйзамынын 17-беренесине ылайык, талапкер иштеген ишканалардын, мекемелердин, уюмдардын жетекчилери, талапкер арыз менен кайрылган учурдан баштап 3 календардык күндүн ичинде анын орточо эмгек акысын менчигинин түрүнө карабастан мекеменин, ишкананын, уюмдун эсебинен сактоо менен анын кызматтык ыйгарым укуктарын аткаруусун билдирме менен токтотууга милдеттүү. |
|  | Эгер мектеп директору депутаттыка отсо же отпой калса директорлук иш орду сакталабы?  Группа: Депутаты МК 10.03.2021 | Депутаттык ыйгарым укуктарды мамлекеттик же муниципалдык билим берүү жана саламаттыкты сактоо мекемесинин жетекчисинин кызмат орду менен айкалыштырууга КР мыйзамдары жол берет. Ошондой эле, жергиликтүү кеңештин депутаты өзүнүн ыйгарым укуктарын өндүрүштүк же кызматтык ишинен кол үзбөй туруп жүзөгө ашырат.  Ошондуктан, мектеп директору жергиликтүү кенештин депутаты болуп шайлануусуна же шайланбоосуна көз карандысыз анын негизги кызмат орду сакталат. |
|  | Агитация башталгандан кийин дасторконго чайга чакырып, стол устундо агитация жасаса ПОДКУПка киреби же жокпу? Меценаттык иштерчи?  Группа: Депутаты МК 10.03.2021 | «Жергиликтүү кеңештердин депутаттарын шайлоо жөнүндө» Мыйзамынын 28-беренесинин 3- жана 4-бөлүктөрүнө ылайык, шайлоо дайындалган учурдан тартып шайлоочуларды сатып алууну жүзөгө ашырууга: шайлоочуларга акча каражаттарын төлөп берүүгө; шайлоочуларга белектерди жана башка материалдык баалуулуктарды тапшырууга; товарларды жеңилдетилген баада сатууга; талапкерлердин тизмесин көрсөткөн саясий партиянын символун, Борбордук шайлоо комиссиясы тарабынан бекитилген тизмеге ылайык талапкердин сүрөтүн камтыган басылма үгүт материалдарын, төш белгилерди, футболкаларды, баш кийимдерди, моюн орогучтарды кошпогондо, ар кандай товарларды акысыз таркатууга; акысыз же жеңилдетилген шартта кызмат көрсөтүүгө тыюу салынат.  Талапкерлер, алардын жакын туугандары, талапкердин жубайы, талапкерлердин жана саясий партиялардын өкүлдөрү шайлоо дайындалган учурдан тартып жана шайлоонун натыйжалары жарыяланганга чейин кайрымдуулук иштерин жүргүзүүгө укуксуз.  Андыктан, дасторконго чайга чакыруу бул ар кандай товарларды акысыз таркатуу же акысыз кызмат көрсөтүү болуп эсептелинет, ошондой эле меценаттык иштерди жүргүзүү кайрымдуулук иштери катары кабыл алынат жана шайлоо мыйзамдарын бузууга алып келет. |
|  | Жергиликтуу кенештин шайлоосунда талапкерлерге соттуулугу боюнча талап алынып салындыбы? Соттолгондор деле айылдык кенештерге депутат болсо боло береби?  Группа: Главы ОМСУ 12.03.2021 | КР «Жергиликтүү кеңештердин депутаттарын шайлоо жөнүндө» Мыйзамынын 3-беренесине ылайык, соттуулугу мыйзамда белгиленген тартипте жоюлбаган адамдар жергиликтүү кеңештердин депутаттыгына шайланууга укугу жок. Ал эми, талапкер мурда соттолуп, бирок соттуулугу мыйзамда белгиленген тартипте жоюлган болсо, анда жергиликтүү кеңештердин депутаттыгына шайланууга укуктуу. |
|  | Келе жаткан шайлоодо, мурункудай болбой бир адамды эле шайлап калдыкпы? Биз алты адам шайлачубузда.  Группа: Депутаты МК 13.03.2021 | Айылдык кеңештеринин депутаттарын шайлоо өткөрүү үчүн көп мандаттуу шайлоо округдары түзүлөт.  Бул төмөнкүнү билдирет - «бир нече депутат шайланган жана шайлоочулар алардын ар бири үчүн жеке добуш беришет».  **Пропорциялуу система** боюнча жергиликтүү кеңештин депутаттарын шайлоодо шайлоо бюллетенинде шайлоочу саясий партияга тиешелүү квадратка өзү тандагандын пайдасына же болбосо "Баардыгына каршы" деген орунга тиешелүү белги коет.  **Мажоритардык система** боюнча жергиликтүү кеңештердин депутаттарын шайлоодо шайлоочу шайлоо бюллетенинин алардын пайдасына тандалган талапкерлерге тиешелүү квадраттарына же болбосо "Баардыгына каршы" деген квадратка тиешелүү белги коет. **Шайлоочу добуш берүүчү талапкерлердин саны шайлоо округу боюнча мандаттардын санынан ашпоого тийиш.**  На выборах депутатов местного кенеша по пропорциональной системе избиратель ставит в избирательном бюллетене соответствующую отметку в квадрате, относящемся к политической партии, в пользу которой сделан выбор, либо к позиции "Против всех".  На выборах депутатов местного кенеша по мажоритарной системе избиратель ставит в избирательном бюллетене соответствующую отметку в квадратах, относящихся к кандидатам, в пользу которых сделан выбор, либо в квадрате "Против всех". **Количество кандидатов, за которых может проголосовать избиратель, не должно превышать число мандатов по избирательному округу.** |
|  | Жергиликтуу кенештердин шайлоосунда шайлоочу мандатка карап шайлайбы же бир гана голоско ээби?  Группа: Депутаты 15.03.2021 |
|  | Саламатсынарбы туугандар, бизде жергиликтуу кенешке молдо киши , жаамий мечиттин имамы оз талапкерлигин коюптур, мыйзамдуу эле болобу же мыйзамга туура келбей калабы?  Группа: Депутаты 19.03.2021 | 21 жашка толгон, жалпы орто билим бар, ошол айыл аймакта туруктуу каттоодон откон, соттуулугу жоюлган ар КР жараны талапкер боло алат.  КР мыйзамдарында имамдар жергиликтүү кеңештин депутаттыгына талапкер боло албайт деп көрсөтүлгөн эмес. |
|  | Урматтуу коллегалар, мен айылдык кенештин торагасы катары 2021 -жылдын январь айынан баштап айлык ала баштадым, ошол эле учурда жеке ишкер катары патент менен иштеп келгенмин, эми айлык алгандан бери жеке ишкердик жургузуу мыйзамга туура келбей калбайбы деген кабатыр ой пайда болууда, ушул маселе боюнча оз оюнуздарды билдирип койсонуздар?  Группа: Депутаты МК 22.03.2021 | Урматтуу кесиптеш! Сиз жана сиз сыяктуу эле башка шаардык жана айылдык кеңештердин (20001 адамдан кем эмес калкы бар) төрагалары жергиликтүү бюджеттин эсебинен айлык алып жаткандыктан илимий, педагогикалык жана башка чыгармачылык иштерден тышкары акы төлөнүүчү башка иш менен алектенүүгө мыйзам жол бербейт (КР “Жергиликтүү өз алдынча башкаруу жөнүндө” мыйзамынын 37-беренеси).  Ошондуктан, буга чейин жеке ишкерлик менен алектенип келген болсоңуз, анда учурдагы муниципалдык саясий кызмат ордуңузга байланыштуу ал ишиңизди токтотуу жагын сунуштайбыз. |
|  | Мектептин директору депутат болуп шайланып калса жумуштан кетеби?  Группа: Сотрудники ОМСУ 23.03.2021 | Депутаттык ыйгарым укуктарды мамлекеттик же муниципалдык билим берүү жана саламаттыкты сактоо мекемесинин жетекчисинин кызмат орду менен айкалыштырууга КР мыйзамдары жол берет. Ошондой эле, жергиликтүү кеңештин депутаты өзүнүн ыйгарым укуктарын өндүрүштүк же кызматтык ишинен кол үзбөй туруп жүзөгө ашырат.  Ошондуктан, мектеп директору жергиликтүү кенештин депутаты болуп шайлануусуна же шайланбоосуна көз карандысыз анын негизги кызмат орду сакталат. |
|  | Женская квота жалпы айылдык кенеште 30% болуш керек да ээ? Биздин аймактык шайлоо комиссиясы алдынкы коп добуш алган талапкер аялдардан тышкары, дагы 30% аялдар квота менен келет деп окууда тушундуруптур. Мыйзамда бул ньюанстар так корсотулгонбу? Туурасын тушундуруп койсонуздар  Группа: Депутаты МК 24.03.2021 | Азыркы жергиликтүү кеңештердин депутаттарын шайлоонун ѳзгѳчѳлүктѳрү бул айылдык кеңештердин депутаттарын шайлоону өткөрүү үчүн ар бир айылдык кеңеш боюнча аялдар үчүн айылдык кеңештин депутаттарынын мандаттарынын 30 пайыздан аз эмеси резервге калтырылат.  Айылдык кеңештердин депутаттарын шайлоонун жыйынтыктарын аныктоодо КР «Жергиликтүү кеңештердин депутаттарын шайлоо жөнүндө» Мыйзамдын 59-1-беренесинин 1-бөлүгүнө ылайык резервге калтырылган мандаттар талапкер аялдардын ортосунда бөлүштүрүлөт. Башка талапкер аялдарга караганда көбүрөөк добуштардын санына ээ болгон талапкер аялдар шайланган болуп таанылат.  Эгерде шайлоо округунда талапкер аялдардын саны резервге калтырылган мандаттардын санынан аз болсо, анда биринчи абзацта көрсөтүлгөн мандаттар бөлүштүрүлгөндөн кийин калган мандаттар башка талапкерлер арасында бөлүштүрүлөт.  Эгерде тиешелүү шайлоо округунда талапкер аялдар жок болсо,  анда резервге калтырылган мандаттар КР «Жергиликтүү кеңештердин депутаттарын шайлоо жөнүндө» Мыйзамынын 62-беренесине ылайык башка талап- керлер арасында бөлүштүрүлөт. |
|  | Депутаттыка талапкер убактылуу статбухгалтер иштей берсе болобу? Же жумушту откоруш керекби?  Группа: Депутаты МК 25.03.2021 | Бухгалтердин кызмат орду техникалык тейлөөчү кызматкерлердин катарына киргендиктен, алар муниципалдык кызматкер болуп эсептелишпейт. Ошондуктан, анын кызматтык ыйгарым укуктарын аткаруусун убактылуу токтотуусу милдеттүү эмес.  Ошондой эле, жергиликтүү кеңештин депутаты болгон учурда деле өзүнүн ыйгарым укуктарын өндүрүштүк же кызматтык ишинен кол үзбөй туруп жүзөгө ашыра алат. |
|  | Ватсап группа массалык маалымат каражаттарына киреби?  Жазуу, фото, видео жазуу, үн жазмасы менен үгүт иштерин жүргүзүүгө болобу? Ватсапка чыгарган үгүт материалдарын АШК менен макулдашуу керекпи?  Группа: Депутаты МК 29.03.2021 | Шайлоо алдындагы үгүттөө жыйналыштарда, митингдерде жана жалпыга маалымдоо каражаттары, интернет-басылмалар аркылуу жүзөгө ашырылышы мүмкүн. Үгүт жүргүзүүнүн формалары жана ыкмалары Кыргыз Республикасынын мыйзамдарына шайкеш келүүгө тийиш.  Шайлоо өткөрүүдө үгүт төмөнкүдөй жүзөгө ашырылышы мүмкүн:   * жалпыга маалымдоо каражаттары аркылуу; * жалпы иш-чараларды (чогулуштар жана жарандар менен жолугушуулар, көпчүлүк алдындагы дебаттар жана пикир алышуулар, митингдер, демонстрациялар, жүрүштөр) өткөрүү жолу менен; * басылма, көрмө-укма жана башка үгүт материалдарын чыгаруу жана таркатуу жолу менен; * мыйзам менен тыюу салынбаган башка түрлөрдө.   ***Вотсап жалпы маалымдоо каражаттарга кирбейт, ал интернет ресурстар жана социалдык тарамдарда же электрондук мессенджер катары эсептелет.***  ***үгүт материалдары*** - шайлоо алдындагы үгүт белгилерин камтыган жана шайлоо өнөктүгүнүн жүрүшүндө көпчүлүккө таратууга, элге жарыялоого арналган басылма, укма-көрмө жана башка материалдар;  ***интернет-басылма*** - эгерде интернет-басылмага кирүүчүлөрдүн саны суткасына 500 уникалдуу кирүүчүдөн же айына 1000 уникалдуу кирүүчүдөн ашса, **социалдык тарамдардагы интернет-блогдордон жана жеке адамдардын персоналдык барактарынан тышкары,** жаңылыктык, маалыматтык-талдоочулук, көңүл ачуучулук жана башкача мүнөздөгү материалдарды камтыган, Кыргыз Республикасында администрацияланган (модернизацияланган) же Кыргыз Республикасынын жарандары жана (же) юридикалык жактары ээлик кылуучулары болуп саналган, интернет тарамына кирүүчүлөрдүн эркин кирүүсүнө мүмкүнчүлүк берген интернет сайт (портал, форум). |
|  | Жергиликтүү кенештердин депутаттарын шайлоо жөнүндө мыйзамынын 17 беренесинин 2 болумунун 3 болумчосунун негизинде айлык акы толонобу?  Группа: Депутаты МК 01.04.2021  0772 932 555 Бактыбек | Талапкер иштеген, кызмат өтөгөн мамлекеттик органдардын, жергиликтүү өз алдынча башкаруу органдарынын, ишканалардын, мекемелердин, уюмдардын жетекчилери, аскердик бөлүктөрдүн командирлери жана органдардын башка тиешелүү кызмат адамдары талапкер арыз менен кайрылган учурдан баштап 3 календардык күндүн ичинде анын орточо эмгек акысын менчигинин түрүнө карабастан мекеменин, ишкананын, уюмдун эсебинен сактоо менен анын кызматтык ыйгарым укуктарын аткаруусун билдирме менен токтотууга милдеттүү  Жумушун тапшырбайт, болгону убактылуу токтотот, жана орточо эмгек акысын алат. |
|  | Биздин округта торт мандат бар, экоосу аялдардын квотасы. Ошондо кандидаттар сегиз, эки аял алты эркек. Эки аял уже отту деп эсептесек болот да. Бизде избирательдерде суроо туулуп жатат, шайлоодо торт эркек кишиге птичка белгилесе болобу? Же обязательно эки аял эки эркек белгилеш керекпи?  Группа: Депутаты МК 02.04.2021  0700 055 137 Максат Садыков | «Жергиликтүү кеңештердин депутаттарын шайлоо жөнүндө» Мыйзамынын 31-беренесинин 13-бөлүгүнүн экинчи абзацына ылайык, мажоритардык система боюнча жергиликтүү кеңештердин депутаттарын шайлоодо шайлоочу шайлоо бюллетенинин алардын пайдасына тандалган талапкерлерге тиешелүү квадраттарына же болбосо "Баардыгына каршы" деген квадратка тиешелүү белги коет. Шайлоочу добуш берүүчү талапкерлердин саны шайлоо округу боюнча мандаттардын санынан ашпоого тийиш.  Демек, шайлоо округунда 4 мандат болсо, шайлоочу талапкерлердин жынысына карабай, 4 талапкерге добуш берет. |
|  | Референдумга добуш бербейм деп бюллетень алуудан баш тартып, жергиликтуу кенештин депутаттыгына талапкерлерди эле шайлап кете берсениз болот деп жатышат го. Ушул туурабы?  Группа: Главы АО 02.04.2021  0709 351 572 Гульмайрам Учугенова | “Кыргыз Республикасынын референдуму жөнүндө” конституциялык Мыйзамдын 2-беренесинин 1-бөлүгүнүн 2-пунктуна ылайык, референдумдун маселелери боюнча үгүт - референдум өнөктүгү мезгилинде жүзөгө ашырылуучу жана референдумдун катышуучуларын референдум өткөрүүгө же аны өткөрүүдөн баш тартууга, референдумда добуш берүүгө же добуш берүүдөн баш тартууга, референдумга коюлган маселени колдоого же четке кагууга түрткү берүү максатындагы иш.  Мындан сырткары, ушул эле конституциялык Мыйзамдын 3-беренесинин 1-бөлүгүнө ылайык, референдум төмөнкү принциптердин негизинде өткөрүлөт:  1) референдумга катышуу эркин болуп саналат;  2) добуш берүү ыктыярдуу жана жашыруун болуп саналат жана жалпы, тең жана тике шайлоо укугунун негизинде жүзөгө ашырылат;  3) референдумдун ар бир катышуучусу бирден добушка ээ.  Андыктан, ар бир жаран шайлоо участкасына барып, добуш берүүдө ыктыярдуу түрдө тиешелүү чечим кабыл алышы керектигин белгилейбиз. |
|  | Ыйгарым укуктуу өкүл дайындоо талапкерлер үчүн милдетүүбү? | КР Жергиликтүү кеңештердин депутаттарын шайлоо жөнүндө мыйзамынын 21 беренесине ылайык “Талапкерлер, саясий партиялар экиден ашпаган ыйгарым укуктуу өкүлдөрдү дайындайт..” БИРОК практика жүзүндө өзүн өзү көрсөткөн талапкерлерге ыйгарым укуктуу өкүл дайындабай деле баруусуна уруксат берилип жатат. Партиянын атынан барган талапкерлер МИЛДЕТҮҮ ТҮРДӨ ыйгарым укуктуу өкүл дайындаш керек! |
|  | Ыйгарым укуктуу өкүлдү дайындаганда ал адам менен кандай документтин негизинде келишим түзүлөт? | Партиянын атынан бараткан талапкерлер созсуз түрдө ыйгарым укуктуу өкүлү менен ЭМГЕК КЕЛИШИМИН түзөт. Себеби Партия юридикалык каттоодон өткөн саясий партия болуп эсептелет. АЛ ЭМИ ӨЗҮН ӨЗҮ КӨРСӨТКӨН талапкер ыйгарым укуктуу өкүлүн дайындаган болсо, ал Кызмат көрсөтүү келишиминин (договор на оказание услуги) негизинде иш алып барат. |
|  | Ыйгарым укуктуу өкүл кандай документ менен иш жүргүзөт? Эмгек акысын алса салыкты кантип төлөйт? | Ыйгарым укуктуу өкүлдөр ыктыярдуу патенттин негизинде иштейт (добровольный патент). Шайлоо мезгилинде алар шайлоого катышууга байланышкан бардык маселелер, анын ичинде каржылык маселелер боюнча тиешелүү талапкерлерге, саясий партияларга өкүл болуп иштөөсүнө уруксат берген ишмердүүлүктүн түрү 27-чи номер менен белгиленген. Ошол ыктыярдуу патентти алуусу абзел. Патентти алганда төлөнгөн каражат салык катары да кетет. |
|  | Шайлоо фондун түзүү, кийин аны сарптоо боюнча отчет берүү милдетүүбү? | Ооба шайлоо фондун ар бир талапкер түзүшү шарт жана мыйзамдын 15 беренесине ылайык “19. Талапкерлер, саясий партиялар шайлоодон кийин 10 календардык күндөн кечиктирбестен тиешелүү аймактык шайлоо комиссиясына өз фондунун өлчөмдөрү жана аны түзгөн бардык булактар жөнүндө, ошондой эле бардык сарпталган чыгымдар жөнүндө отчет берет.” Отчет тапшыруусу зарыл. |
|  | Эгерде талапкер эч кандай акча каражатын кетирбей социалдык тармактарды колдонуу менен же ар бир кожолуктарды, айылдарды жөө кыдыруу менен өткөрсө шайлоо фонду боюнча отчет тапшырбаса болобу? | ЖОК АНДАЙ БОЛБОЙТ. Кичине суммада болсо да шайлоо фонду боюнча ар бир талапкердин отчет тапшыруусы шарт. |
|  | Эгерде мектептин директорлору шайлоого катталгандан кийин оз жумушун токтотпосо, сабак бергени келип жүрсө, анда ТИКке кайрылуу зарылбы? ТИК анын жумушун токтотуусун талап кылышы керекби? Мындай мыйзам бузууларды ким козомолдойт? | Шайлоо жаатындагы мыйзамдарда мектеп директору, бир эле убакта окуучуларга сабак берген жаран болсо, анын сабак берүү ишмердигин токтотуу тууралуу бир дагы ченемдер каралган эмес, андыктан, мындай кыймыл аракеттер мыйзам бузуучулукка жатпайт жана аны бир дагы орган көзөмөлдөбөйт. |
|  | Кандидат тарабынан дайындалган ыйгарым укуктуу киши шайлоо куну байкоочу катары катыша алабы? Башкача айтканда бир эле кишини шайлоого чейин ыйгарым укуктуу кылып, ал эми шайлоо куну байкоочу болот деп каттоодон откорсо болобу? | Кыргыз Республикасынын мыйзамдарына ылайык талапкердин өкүлү болуп саналат:  - шайлоо комиссияларындагы талапкердин, саясий партиянын өкүлү;  - шайлоого катышуу менен байланышкан маселелери боюнча ыйгарым укуктуу өкүл, анын ичинде каржы маселелери боюнча;  - финансылык маселелер боюнча ыйгарым укуктуу өкүл;  - ишенимдүү адам;  - **талапкердин атынан чыккан байкоочу.**  ***байкоочу***- талапкер, саясий партия жана башка коммерциялык эмес уюмдар тарабынан мыйзамдарда каралган тартипте шайлоону даярдоого, добуш берүүнү өткөрүүгө добуштарды эсептөөгө, добуш берүүнүн жыйынтыктарын белгилөөгө жана шайлоонун натыйжаларын аныктоого байкоо жүргүзүүгө дайындалган адам;  ***талапкердин, саясий партиянын өкүлү*** *-* талапкерлерди көрсөткөн саясий партиянын, ошондой эле талапкерлердин тизмесин көрсөткөн саясий партиянын атынан чыгуучу шайлоо комиссияларындагы өкүл, ыйгарым укуктуу өкүл, ишенимдүү адам.  КР Жергиликтүү кеңештердин депутаттарын шайлоо жөнүндө мыйзамынын 7-беренесине ылайык “Активдүү шайлоо укугуна ээ болгон Кыргыз Республикасынын жараны байкоочу болууга укуктуу.  Жогорку Кеңештин депутаты, жергиликтүү кеңештин депутаты, Жогорку Кеңештин же жергиликтүү кеңештин депутаттыгына талапкерлер, саясий, атайын мамлекеттик кызмат орундарын жана саясий муниципалдык кызмат орундарын ээлеген адамдар, мамлекеттик жарандык жана муниципалдык кызматчылар, шайлоо комиссиясынын мүчөсү, катталган талапкердин, талапкерлерди көрсөткөн саясий партиянын, ошондой эле **талапкерлердин тизмесин көрсөткөн саясий партиянын ишенимдүү адамдары, шайлоо комиссияларындагы алардын өкүлдөрү,** судьялар, прокурорлор**,** башка укук коргоо жана фискалдык органдардын кызматкерлери, аскер кызматындагылар **байкоочу болууга укуксуз”.** |
|  | Шайлоо убагында финансы маселелерин карап бере турган ыйгарым укуктуу киши каттаткан эмесмин. Бирок ошентсе да финансыны тушунгон тааныштарга иштерди жургузуу милдетин бере аламбы? | Талапкерлер экиден ашпаган ыйгарым укуктуу өкүлдөрдү дайындаганга укукту, алар шайлоого катышууга байланышкан бардык маселелер, анын ичине каржалык маселер боюнча тиешелүү талапкерлерге же партияларга өкүл болот.  Ушул ыйгарым укуктуу өкүлдүн укуктарына жана милдеттерине ээ болуш үчүн жана аны каттоо максатынды, талапкер өзунүн дайындаган чечимин менен жана башка мыйзамдарда каралган керектүү документтер менен тиешелүү шайлоо комиссиясына кайрылыш керек.  Тиешелүү шайлоо комиссиясы зарыл документтер келип түшкөн күндөн тартып 2 календардык күндүн ичинде ыйгарым укуктуу өкүлдөргө каттоо күбөлүктөрүн берет же болбосо каттоодон баш тартуу жөнүндө жүйөөлүү чечимди кабыл алат.  Талапкердин, саясий партиянын ыйгарым укуктуу өкүлү шайлоо комиссиясы ыйгарым укуктуу өкүлдөргө каттоо күбөлүктөрүн бергенден кийин дайындалды деп эсептелинет, ыйгарым укуктуу өкүлдүн укуктарына жана милдеттерине ээ болот.  Талапкердин, саясий партиянын каржы маселелери боюнча ыйгарым укуктуу өкүлдөрүнүн ыйгарым укуктарынын мөөнөтү шайлоонун натыйжалары аныкталган күндөн тартып 20 календардык күндөн кийин аяктайт. |
|  | Шайлоо учурунда таркатуучу материалдарда канча нускада чыгарылганы корсотулбой калса ал материалдарды таркатууга болобу? Мыйзамсыз болуп калбайбы? | Үгүт материалдарын иштеп чыгуу боюнча КР Борборшайлоокомунун 2016-жылдын 20-октябрындагы № 161 токтому менен бекитилген “Жергиликтүү кеңештеринин депутаттарын шайлоону өткөрүүдө шайлоо алдындагы үгүт жүргүзүүнүн тартиби жөнүндө” Жобосун жана КР Борборшайлоокомунун 2016-жылдын 11-октябрындагы № 154 токтому менен бекитилген “Жергиликтүү кеңештердин депутаттарын шайлоону өткөрүүдө талапкерлердин саясый партиялардын шайлоо фонддорунун акча каражаттарын түзүүнүн, алардын келип түшүшүн жана чыгымдалышын эсепке алуунун тартиби жөнүндө” Нускамасын жетекчиликке алсаңыз болот.  КР Борборшайлоокомунун 2016-жылдын 20-октябрындагы № 161 токтому менен бекитилген “Жергиликтүү кеңештеринин депутаттарын шайлоону өткөрүүдө шайлоо алдындагы үгүт жүргүзүүнүн тартиби жөнүндө” Жобонун 8.1. пункт. ылайык: “Талапкерлер, саясий партиялар Кыргыз Республикасынын мыйзамдары менен белгиленген тартипте басылма, көрмө-укма жана башка үгүт материалдарын чыгарууга жана таратууга укуктуу. Үгүт материалдарын Кыргыз Республикасынын чегинен тышкары даярдоого тыюу салынат. **Басылма жана башка үгүт материалдарынын нускалары же алардын көчүрмөлөрү аларды таратып баштаганга чейин тиешелүү аймактык шайлоо комиссиясына берилүүгө тийиш”.**  Ушул эле Жобонун 8.2. пункт. ылайык:  “Бардык басылма жана башка үгүт материалдары үгүт материалдарын даярдаган уюмдун аталышын жана дарегин (адамдын фамилиясын, атын, атасынын атын жана жашаган жеринин дарегин), бул үгүт материалдарын даярдоону заказ кылган жактын фамилиясын, аты-жөнүн (уюмдун, жеке ишкердин аталышын), **алардын нускасы** жана чыгаруу датасы жөнүндө маалыматты, алардын жасалышына тиешелүү шайлоо фондунун каражаттарынан төлөө жөнүндө маалыматты, ошондой эле заказга акы төлөгөн талапкердин, саясий партиянын ыйгарым укуктуу өкүлүнүн фамилиясын, атын, атасынын атын камтууга тийиш. Көрсөтүлгөн маалыматтарды камтыбаган үгүт материалдарын таркатууга тыюу салынат.  Шайлоо алдындагы үгүт материалдарын тиешелүү шайлоо фондунан алдын апа акысыз жана ушул беренеде белгиленген талаптарды бузуу менен даярдоого тыюу салынат.  Ушул пункттун талаптарын бузуу менен жасалган үгүт материалдарын таркатууга тыюу салынат.  **Тышкы үгүт материалдарын жайгаштырууда талапкерлер, саясий партиялар аны жайгаштырганга чейин тышкы үгүт материалынын түрүн жана аны жайгаштыруу болжолдонгон орундун так дарегин көрсөтүү, үгүт материалынын үлгүлөрүн жана эскиздерин тиркөө менен тиешелүү шайлоо комиссиясына жазуу жүзүндө арыз берүүгө милдеттүү”.** |
|  | Үгүт материалдарын (видео тасма, визитка, брошюра) чыгаруудан мурун схемасын БШК менен макулдашуу зарылбы? Материалдарды чыгаруу жана ага акы төлөө боюнча эрежелер боюнча кимден маалымат алса болот? |
|  | Регистрация кандидата проводится именно по паспорту где прописан кандидат и откуда баллотируется? Или справки о новой прописке должно быть достаточно? | Членство избирателя или кандидата в депутаты местных кенешей в местном сообществе определяется отметкой о регистрации места жительства в паспорте гражданина. |
|  | Кандидаты -руководители музеев (музей им. Т. Сатылганова и музей им. А. Суеркулова), они не могут четко определить должны ли они временно приостанавливать свои обязанности? По документам они числятся как старшие научные сотрудники. | Руководители музеев являются руководителями государственных или муниципальных учреждений, следовательно, они, согласно пункту 5 части 2 статьи 17 Закона КР «О выборах депутатов местных кенешей», с момента выдвижения и до определения результатов выборов приостанавливает исполнение должностных или служебных полномочий. |
|  | Үгүт иштерин команда болуп (башка кандидаттар менен) жүргүзсө болобу же жеке өз алдынча жүргүзүү керекпи? | **Шайлоо алдындагы үгүт** - Кыргыз Республикасынын жарандарынын, талапкерлердин, талапкерлердин ыйгарым укуктуу өкүлдөрүнүн жана ишенимдүү адамдарынын, саясий партиялардын тигил же бул талапкерлер (талапкерлердин тизмелери) үчүн же болбосо аларга каршы добуш берүүгө шайлоочуларды түртүү же түрткү берүү максаты бар шайлоо өнөктүгүнүн менчигиндеги маалымат даярдоо жана таратуу боюнча иши.  КР Жергиликтүү кеңештердин депутаттарын шайлоо жөнүндө мыйзамынын 22 беренесине ылайык “Кыргыз Республикасынын жарандары, талапкерлер, саясий партиялар шайлоого катышуу үчүн ар кандай талапкерлерди, талапкерлердин тизмесин жактап же аларга каршы үгүт жүргүзүүгө талапкерлердин, саясий партиялардын шайлоо алдындагы программаларын эркин жана ар тараптуу талкуулоого укуктуу.  Шайлоо өнөктүгүнүн мезгилинде Кыргыз Республикасынын жарандары, шайлоого катышпаган саясий партиялар каржылоону талап кылган шайлоо алдындагы үгүттү талапкерлер, саясий партиялар менен макулдашуу боюнча гана жана алардын шайлоо фонддору аркылуу жүргүзүүгө укуктуу”. |
|  | Ыйгарым укуктуу жана байкоочу болуп канча киши дайындаса болот? Аларды каттодон өткөрүү үчүн талапкерден жана дайындалуучу кишилерден кандай документтер талап кылынат? Кимдер Ыйгарым укуктуу жана байкоочу боло алат, кимдер боло албайт? | «Жергиликтүү кеңештердин депутаттарын шайлоо жөнүндө» Мыйзамынын 7- жана 21- беренелеринде талапкерлердин, саясий партиялардын ыйгарым укуктуу өкүлдөрүнүн жана байкоочулардын ишмердиги тууралуу ченемдер каралган.  Аларга ылайык, талапкерлер, саясий партиялар экиден ашпаган ыйгарым укуктуу өкүлдөрдү дайындайт, алар шайлоого катышууга байланышкан бардык маселелер, анын ичинде каржылык маселелер боюнча тиешелүү талапкерлерге, саясий партияларга өкүл болот.  Талапкер, талапкерлерди көрсөткөн саясий партия, ошондой эле талапкерлердин тизмесин көрсөткөн саясий партия мыйзамдар менен белгиленген тартипте шайлоону даярдоого, добуш берүүнү жүргүзүүгө, добуштарды эсептөөгө, добуш берүүнүн жыйынтыктарын белгилөөгө жана шайлоонун натыйжаларын аныктоого катышуучу байкоочу дайындоого укуктуу.  Жогорку Кеңештин, жергиликтүү кеңештин депутаттары, Жогорку Кеңештин, жергиликтүү кеңештин депутаттыгына талапкерлер, саясий, атайын мамлекеттик кызмат орундарын жана саясий муниципалдык кызмат орундарын ээлеп турган адамдар, мамлекеттик жарандык жана муниципалдык кызматчылар, шайлоо комиссияларынын мүчөлөрү, судьялар, укук коргоо жана фискалдык органдардын кызматкерлери, диний ишмерлер, чет өлкөлүк жарандар жана жарандыгы жок адамдар ыйгарым укуктуу өкүл жана байкоочу боло алышпайт.  Ыйгарым укуктуу өкүлдөрдүн жана байкоочулардын ишмердиги аларды тиешелүү аймактык шайлоо комиссиялары каттаган учурдан тартып башталат. |